Diari Oficial de la Generalitat Valenciana


Sumari del DOGV 5236, del 07-04-2006 (2006/3582)

RESOLUCIÓ de 3 de març de 2006, del director general d'Investigació i Transferència Tecnològica, per la qual es concedixen les beques postdoctorals d'excel·lència en centres estrangers durant l'exercici 2006.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5236

Data del DOGV
:   07-04-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3582


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 3 de març de 2006, del director general d'Investigació i Transferència Tecnològica, per la qual es concedixen les beques postdoctorals d'excel·lència en centres estrangers durant l'exercici 2006. [2006/X3582]  
L'Orde de 13 de juliol de 2005, del conseller d'Empresa, Universitat i Ciència, per la qual es van convocar, entre altres, les beques postdoctorals d'excel·lència per a estades en centres estrangers durant l'exercici 2006 i l'annex IV estableix les bases per a la present resolució.  
La disposició final primera de l'Orde de 13 de juliol de 2005, estableix que el director general d'Investigació i Transferència Tecnològica té la competència, per delegació del conseller d'Empresa, Universitat i Ciència, per a resoldre la concessió o la denegació de les citades ajudes.  
Per tot això, una vegada comprovades les sol·licituds presentades i vista la proposta de selecció que l'òrgan col·legiat efectua, segons la base 5 de l'annex I de l'orde de convocatòria i les seues bases, resolc:  
Primer  
Concedir les beques postdoctorals d'excel·lència per a estades en centres d'investigació estrangers a les persones beneficiàries que figuren en l'annex I de la present resolució. El període de gaudi és entre el 15 de març de 2006 i el 31 de desembre de 2006   
Segon  
L'import de les beques, per un import total de 613.000 euros, serà a càrrec del crèdit de la línia de subvenció T4015 de l'aplicació 01.06.22.522.40 del pressupost de despeses de la Generalitat Valenciana per a l'exercici 2006.  
Tercer  
Les persones beneficiàries d'estes ajudes han de complir els requisits i les condicions que estableix l'Orde de 13 de juliol de 2005. En particular, han de comunicar la incorporació a la universitat o al centre d'investigació de destinació a la Direcció General d'Investigació i Transferència Tecnològica, en els 10 dies següents que s'hi produïsca.  
Quart  
Segons el que preveu la convocatòria, l'ordre de reserva per a atendre les possibles renúncies i baixes, és el que figura en l'annex II de la present resolució.  
Cinqué  
Denegar les beques postdoctorals d'excel·lència per a estades en centres estrangers a les persones que figuren en l'annex III de la present resolució, segons els requisits exigits en l'orde.  
Sisé  
La present resolució, dictada per delegació del conseller d'Empresa, Universitat i Ciència, s'ha de notificar a les persones interessades i s'ha de publicar en el Diari Oficial de la Generalitat Valenciana a l'efecte de publicitat, en els termes previstos en l'orde.  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present resolució, que esgota la via administrativa, es pot interposar recurs, amb caràcter potestatiu, de reposició o plantejar directament recurs contenciós administratiu, en el terminis i davant els òrgans que s'indiquen a continuació:  
a) El recurs de reposició s'ha d'interposar davant l'òrgan que va dictar l'acte, en el termini d'un mes des de l'endemà de la publicació de la present resolució.  
b) El recurs contenciós administratiu s'ha d'interposar davant el Tribunal Superior de Justícia de la Comunitat Valenciana, en el termini de dos mesos des de l'endemà de la publicació de la present resolució.  
València, 3 de març de 2006.. El director general d'Investigació i Transferència Tecnològica: Jesús T. Pastor Ciurana.